Es modifica l'apartat 3 de l'article 41 de la Llei 6/1999, que resta redactat de la manera següent:
Les entitats subministradores tenen encomanada la gestió i la recaptació del cànon de l'aigua en els termes establerts per aquesta Llei.
Així mateix, han de respondre solidàriament de l'ingrés de les quantitats que, en concepte de cànon de l'aigua, haguessin hagut d'exigir als usuaris, en els termes establerts pels articles 50 i 52.4.
Les tasques atribuïdes a les entitats subministradores per aquesta Llei i els requisits formals necessaris per a dur-les a terme són les que es desenvolupen per reglament."
Se suprimeix el paràmetre "Increment de temperatura (IT)", en l'apartat 1 de l'article 47 de la Llei 6/1999.
Es modifica el paràgraf de l'apartat 7 de l'article 47 de la Llei 6/1999 que regula el coeficient de salinitat, el qual resta redactat de la manera següent:
"Ks: és el coeficient de salinitat; els abocaments fets en aigües superficials continentals amb cabals superiors a 100 metres cúbics per segon en èpoques d'estiatge resten afectats d'un coeficient de salinitat per al paràmetre de les sals solubles equivalent a 0,2."
Es modifica el paràgraf de l'apartat 7 de l'article 47 de la Llei 6/1999 que regula el coeficient d'abocament a sistema, el qual resta redactat de la manera següent:
"Ka: és el coeficient d'abocament a sistema; en relació amb abocaments efectuats a xarxes de clavegueram, col·lectors generals i emissaris públics corresponents a sistemes públics de sanejament, el tipus de gravamen específic determinat en funció de la càrrega contaminant abocada resta afectat pels coeficients següents:
"– coeficient 1,5, sempre que aquest tipus sigui inferior al previst, amb caràcter general, per als usos industrials.
El tipus resultant no pot superar el previst per als usos industrials generals establerts pel primer paràgraf de l'article 47.1.
"– coeficient 1,25, sempre que el tipus de gravamen específic individualitzat sigui superior al previst amb caràcter general per als usos industrials."
Se suprimeix el coeficient de regulació (Cr), en l'apartat 7 de l'article 47 de la Llei 6/1999.
Es modifica l'apartat 3 de l'article 49 de la Llei 6/1999, que resta redactat de la manera següent:
La determinació de la quota del cànon de l'aigua aplicable als usos ramaders d'aigua, segons el sistema de determinació objectiva a què fa referència l'apartat segon d'aquest article, es fa segons la fórmula següent, desenvolupada en l'annex 7 d'aquesta Llei, i que es basa en dades relatives al tipus d'explotació, de bestiar i al nombre de places, que han d'ésser declarades pel subjecte passiu:
Es modifica l'article 50 de la Llei 6/1999, que resta redactat de la manera següent:
Les entitats subministradores resten obligades a cobrar als abonats, en nom i per compte de l'Agència Catalana de l'Aigua, l'import del cànon de l'aigua mitjançant la inclusió d'aquest en el mateix suport físic de la factura que documenta la contraprestació dels seus serveis, mentre l'Administració no faci ús de la facultat prevista en el número 5 d'aquest precepte.
L'import del cànon de l'aigua s'ha de fer constar de manera diferenciada de qualsevol altre concepte dels inclosos en el document que incorpora la factura emesa per les entitats subministradores.
L'entitat subministradora no està obligada a incloure en el document l'import del cànon de l'aigua quan s'acrediti la procedència d'alguna de les exempcions establertes per aquesta Llei.
Les entitats subministradores han de declarar i ingressar, mitjançant autoliquidació, l'import recaptat en concepte de cànon de l'aigua a les entitats col·laboradores determinades per l'Agència Catalana de l'Aigua en la forma i els terminis establerts per reglament.
L'Agència Catalana de l'Aigua pot, si es considera convenient, liquidar directament el cànon de l'aigua als usuaris.
L'Agència Catalana de l'Aigua pot exigir a les entitats subministradores l'import del cànon de l'aigua que no s'hagués inclòs en el document que incorpora la factura emesa pel servei de subministrament d'aigua.
Les quantitats que, incloses en el corresponent document en concepte de cànon de l'aigua, no s'haguessin satisfet pels usuaris han d'ésser comunicades i documentades per les entitats subministradores a l'Agència Catalana de l'Aigua en la forma i els terminis que es determinin per reglament.
Aquestes quantitats han d'ésser directament exigibles als usuaris per l'Agència Catalana de l'Aigua d'acord amb la legislació tributària.
L'exigibilitat del cànon de l'aigua coincideix, en el supòsit establert per l'apartat 7, amb la data d'expedició de les factures o dels rebuts pel subministrament d'aigua emesos però no pagats.
En el cas de l'apartat 6, l'exigibilitat se situa en la data d'emissió de les factures que es determini per reglament.
Les accions per l'eventual impagament del cànon de l'aigua són les que determina la legislació tributària vigent.
L'Agència Catalana de l'Aigua comprova i investiga les activitats que integren o condicionen el rendiment del cànon de l'aigua, com ara el consum d'aigua, la facturació o la percepció d'aquest."
Es modifiquen els apartats 2, 4 i 6 de l'article 52 de la Llei 6/1999, que resten redactats de la manera següent:
Els subjectes passius i els que col·laboren en la funció de gestió i de recaptació, als quals aquesta Llei imposa obligacions de caràcter material o formal en relació amb la percepció dels ingressos que s'hi regulen, resten subjectes a les determinacions que en matèria d'inspeccions i règim sancionador estableix la legislació tributària."
En particular, la manca d'inclusió del cànon de l'aigua en el mateix document de la factura per les entitats subministradores d'aigua constitueix una infracció de caràcter greu sancionable amb una multa pecuniària del 50% al 150% de la quantia que s'hauria d'incloure en el document, a més d'haver de satisfer a l'Agència Catalana de l'Aigua l'import del cànon de l'aigua no inclòs en l'esmentat document."
L'incompliment de les obligacions que aquesta normativa imposa als contribuents i als que col·laboren en la gestió i la recaptació de l'impost, quan no és constitutiva d'infracció greu, es qualifica d'infracció simple, sancionable amb una multa de 6 a 900 euros.
"a) L'omissió en les declaracions de dades que estiguin en poder del contribuent o de l'obligat a recaptar en nom de l'Agència, que ha d'ésser sancionada amb una multa de 6 a 900 euros per cada dada omesa quan es tracti de dades significatives per a la determinació del deute tributari i la identificació del contribuent, l'acreditació o el període de liquidació.
"b) L'exigència del cànon de l'aigua en un document separat de la factura del subministrament, que ha d'ésser sancionada amb una multa de 6 a 60 euros per document emès.
"c) La inclusió incorrecta del cànon de l'aigua per les empreses subministradores, que ha d'ésser sancionada amb una multa de 6 a 900 euros per cada factura amb un màxim del 3% de la facturació total de l'aigua subministrada en l'exercici immediatament anterior.
"d) La presentació de rebuts impagats de les empreses subministradores amb errors que afectin la identificació dels contribuents o la determinació del deute tributari, que ha d'ésser sancionada amb una multa de 30 a 60 euros per cada dada omesa o incorrecta.
"e) L'ingrés en entitats col·laboradores del deute tributari sense el lliurament simultani del full de liquidació, que ha d'ésser sancionat amb una multa de 150 euros per liquidació.
"f) La manca d'instal·lació d'aparells de mesurament per al càlcul de la base imposable segons el sistema d'estimació directe amb incompliment de l'obligació a què fan referència els apartats 5.a i 7 de l'article 42, que ha d'ésser sancionada amb una multa de 150 a 900 euros.
Aquesta conducta no és constitutiva d'infracció quan el subjecte passiu hagi optat, amb caràcter previ, pels sistemes d'estimació objectiva per a determinar la base imposable."
Es modifica l'article 53 de la Llei 6/1999, que resta redactat de la manera següent:
Tenen també, particularment, la consideració d'ingrés propi de l'Agència Catalana de l'Aigua el cànon de regulació i la tarifa d'utilització establerts per l'article 114 del Reial decret legislatiu 1/2001, del 20 de juliol, pel qual s'aprova el text refós de la Llei d'aigües, si la Generalitat explota i conserva les obres hidràuliques de regulació i específiques, per mitjà de l'Agència, amb càrrec al seu pressupost.
Els beneficiats per les obres de regulació de les aigües superficials o subterrànies són els subjectes passius del cànon de regulació.
I els beneficiats per altres obres hidràuliques específiques, incloses les de correcció del deteriorament del domini públic hidràulic, derivat de la seva utilització, són els subjectes passius de la tarifa d'utilització de l'aigua.
L'Agència Catalana de l'Aigua liquida i recapta el cànon de regulació i la tarifa d'utilització d'acord amb el procediment establert per la normativa vigent en matèria d'aigües."
Es modifica l'article 54 de la Llei 6/1999, que resta redactat de la manera següent:
En l'àmbit de competències de la Generalitat, l'ocupació, la utilització i l'aprofitament dels béns de domini públic hidràulic a què fa referència l'article 112 del Reial decret legislatiu 1/2001, del 20 de juliol, pel qual s'aprova el text refós de la Llei d'aigües, que requereixin autorització o concessió es graven amb un cànon destinat a protegir i millorar aquest domini, l'aplicació del qual fa pública l'Agència Catalana de l'Aigua.
Els concessionaris d'aigües són exempts del pagament del cànon per l'ocupació o la utilització dels terrenys de domini públic necessaris per a dur a terme la concessió.
La base imposable de l'exacció a què fa referència l'apartat 1 ha d'ésser la següent:
"a) En els casos d'ocupació de terrenys del domini públic hidràulic, pel valor dels terrenys ocupats prenent com a referència el valor de mercat dels terrenys contigus.
"b) En el cas d'utilització del domini públic hidràulic, pel valor de la dita utilització o del benefici obtingut amb aquesta.
"c) En el cas d'aprofitament de béns de domini públic hidràulic, pel valor dels materials consumits o la utilització que proporcioni el dit aprofitament.
El tipus de gravamen anual és del 5% en els supòsits establerts per les lletres a i b de l'apartat 2, i del 100% en el supòsit establert per la lletra c, que s'ha d'aplicar sobre el valor de la base imposable resultant en cada cas.
L'Agència Catalana de l'Aigua gestiona i recapta el cànon d'utilització de béns del domini públic hidràulic d'acord amb el procediment establert per la normativa vigent en matèria d'aigües."
Es modifica l'annex 3.b de la Llei 6/1999, que resta redactat de la manera següent:
"b) Canals amb totalitzadors en tots els punts d'abocament, que permetin el mesurament i el control de forma acumulada dels cabals abocats.
Els canals han de complir les normes ISO 1438 (1980) i 4359 (1983) i estar instal·lats segons el que aquestes disposen; en el cas que no es compleixin aquestes normes, cal disposar de la documentació que descrigui la fórmula aplicable al canal instal·lat i les condicions d'utilització.
En tot cas, cal disposar dels certificats de calibració i d'instal·lació correcta del canal emesos per la casa fabricant i per la casa instal·ladora, respectivament, o bé per un organisme oficial."
Se suprimeix l'annex 5 de la Llei 6/1999.
Es modifica l'annex 6 de la Llei 6/1999, que resta redactat de la manera següent:
"Barem del coeficient de dilució, en funció dels valors de dilució inicial d'emissaris submarins.
S'afegeix un annex 7 a la Llei 6/1999, amb el text següent:
Sistemes de determinació de la quota per als establiments ramaders
"El tipus de gravamen específic per usos ramaders s'afecta amb un coeficient 0, llevat que hi hagi contaminació de caràcter especial en naturalesa o en quantitat, comprovada pels serveis d'inspecció de l'Administració competent. "